The stylish girl next door
Forfattere: Stine Grønbæk Grau
Tidsskrift: prototyper (2016-11-29)

## The Stylish Girl Next Door Modebloggernes status på den danske modescene

Stine Grønbæk Grau

## Indledning

Ved Copenhagen Fashion Week i august 2010 var det for første  gang i  Danmark bloggere,  der  sad  på  forreste  række  til  de  danske  modemogulers  shows  (Mørch, 2010). Siden da har de ikke rokket sig ud af flækken, tværtimod er der kommet flere til, og det ser ud til, at det er en tendens, der for det næste stykke tid, er kommet for at blive.

Men  hvorfor  sidder  bloggerne  egentlig  der  på  den  prominente  forreste  række? Hvilken status har modebloggerne på den danske modescene? Hvilken baggrund har disse,  for  de  flestes  vedkommende,  helt  almindelige  piger  med  hang  til  at  tage billeder af sig selv og dele dem på internettet overhovedet for at have den status? Og hvilken betydning har alt dette for det danske modesystem?

Blogs, som er en sammentrækning af ordene 'web' og 'log', så dagens lys på world wide web i midten af 1990'erne, og antallet af blogs er siden eksploderet således, at der, ifølge en opgørelse fra blogsøgemaskinen Technorati, i 2008 fandtes 184 mio. blogs på verdensbasis (Rocamora, 2011) - et tal, nogle mener, fordobles hvert halve år.

Blogindlæg  lægger  sig  op  ad  selvbiografier  som  genre  og  beskrives  af  lektor  i kultur, medier og kommunikation ved Syddansk Universitet, Anne Scott Sørensen, som

Det  særlige  ved  blogmediet  er,  at  kommunikationen  mellem  skribent  og  læder  er umiddelbar, og læseren har mulighed for at interagere med bloggeren ved at skrive kommentarer og på den måde skabe samtaler og debatter.

Anne  Scott  Sørensen  beskriver  desuden  blogs  som  en  'mundtlig  skriftlighed' (Sørensen, 2008), hvilket lægger op til et særligt bånd mellem blogger og læser, da bloggeren på en gang demonstrerer en viden inden for et særligt felt (f.eks. mode) og skriver  i  et  hverdagsligt  sprog,  som  snakkede  hun  med  en  vendinde.  Hun  sættes derfor i positionen som 'naboens datter' eller 'veninden'.

## Bloggere som skjulte sælgere

Da bloggerne indtog forreste række til Copenhagen Fashion Week i 2010, var det øjensynligt en tendens, der blev til hentet til Danmark fra udlandet, hvor bloggere allerede  i  et  par  sæsoner  havde  besiddet  de  prestigefyldte  og  indflydelsesrige pladser.  Og  hvordan  havnede  de  der  så?  Qua  blogmediets  karakteristika  og bloggernes  måde  at  kommunikere  til  og  med  deres  læsere  på  fremstår  de  som veninder,  som  læserne  kan  identificere  sig  med,  hvilket  er  en  temmelig  potent relation for virksomhederne at kunne udnytte - for hvem stoler du mest på, når du skal træffe en valg om køb af nyt tøj? Din bedste veninden eller en virksomhed, hvis mål er profit og indtjening?

Bloggere på første række ved modeshow (Jedlin, 2016).

Måden det foregår på er, at en modevirksomhed kontakter en modeblogger, som de mener stemmer overens med deres brand, og forærer hende et eller flere stykker tøj og  af  og  til  større  eller  mindre  pengebeløb.  Inden  for  et  kort  stykke  tid  vil virksomheden blive omtalt på den pågældende blog, ofte med billeder af bloggeren iført  tøjet  og  med  direkte  links  til,  hvor  tøjet  kan  købes.  Afstanden  mellem virksomhed og forbruger er således blevet kraftigt afkortet. Virksomheden tjener på, at bloggens læsere køber tøjet, og bloggeren tjener på aftalen både ved at få gratis tøj

og gennem såkaldte 'affiliate links', hvor hun bliver betalt, hver gang en besøgende på hendes blog klikker på linket til virksomhedens hjemmeside.

Der  kan  således  stilles  spørgsmålstegn  ved,  om  modevirksomhedernes  fokus  er flyttet  væk  fra  innovation  og  faglighed  til  udelukkende  at  dreje  sig  om  afsætning, branding  og  PR.  Det  er  der  noget,  der  kan  tyde  på.  I  hvert  fald  vider  tal  fra Berlingske Research fra 2012, at en lang række danske PR bureauer på under to år havde fordoblet deres omsætning (Friislund, 2012). Enhver større modevirksomhed med respekt for sig selv har et PR bureau tilknyttet, som bl.a. varetager kontakten til modebloggerne og afholder events, hvor bloggerne får mulighed for at komme og se, prøve og ikke mindst fotografere de kommende kollektioner, inden de lander i butikken, hvorefter billederne bliver lagt op på bloggen, så læserne også kan få en smagsprøve på, hvad der venter næste sæson.

## Nye designsamarbejder

En anden tendes, der i særdeleshed er med til at demonstrere, hvilken indflydelse de mest populære danske bloggere har på modescenen, er det stigende antal designsamarbejder,  offentliggøres.  Designsamarbejderne  går  ud  på,  at  bloggerne  i samarbejde  med  modevirksomhedens  designere  er  med  til  at  designe  en  taske,  et stykke tøj eller en hel kollektion. Her kan bl.a. nævnes sofiesblog, trineswardrobe og clamour4glamours  samarbejde  med  Envii,  passionsforfashions  samarbejde  med Markberg,  vildekaniners  samarbejde  med  Jane  Kønig  og  stylejunkies  samarbejde med Too Good To Be Basic.

Designsamarbejderne  er  gunstige  for  både  virksomhed  og  blogger,  idet  bloggeren får sit navn bredt d og derved tjener penge på flere besøgende og potentielt bliver 'opdaget'  af  nye  virksomheder,  samtidig  med,  at  netop  bloggerens  navn  på produktet fungerer som en blåstempling, som gerne skulle øge virksomhedens salg. Man kan dog spørge sig selv, hvilken forudsætning bloggerne har for at indgå i disse samarbejder. Ofte har de ingen professionel designbaggrund som ballast, men blot mode og påklædning som en hobby. Bl.a. læser Sofie fra sofiesblog en kandidat i Dansk, og Camille fra clamourforglamour  er  folkeskolelærer  -  områder  temmelig langt fra modeverden.

## Den fremtidige danske mode

Dansk  mode  har  et  godt  ry  i  udlandet,  og  Copenhagen  Fashion  Week  ligger  og kæmper  om  at  være  blandt  de  mest  indflydelsesrige  modeuger  i  verden.  Hvilken

betydning har det så for den danske modeverden, at en række helt almindelige piger, som blot er sympatiske og gode til at fange og påvirke deres læsere, får mulighed for at  få  en  fod  inden  for  og  påvirke  moden?  Man  kan  frygte,  at  traditionen  og håndværket bliver udvandet og i værste fald går tabt, hvis modesystemet ender med at afhænge af simple smagsdomme om 'pænt' og 'grimt'. Samtidig vil manglen på designfaglig uddannelse give mangel på design- og modehistorisk viden inden for feltet,  hvilket  er  fundamentet  for  den  tradition,  hvorpå  den  danske  modeverden  er bygget.

Der  er  ikke  nogen  tvivl  om,  at  bloggerne  har  fået  deres  status  i  kraft  af  deres umiddelbart uhildede blik på modeverdenen, hvis hovedfokus er salg, salg, salg. De fremstår som individer med egne holdninger, men er i virkelighed godt og grundigt viklet  ind  i  det  netværk  af  designere,  producenter,  magasiner,  sælgere  osv.,  som modesystemet er bygget op af, og er derved selv i høj grad blevet en del af systemet, for sælge - det kan de!

Man fristes  til  at  spørge  sig  selv,  om  ikke  det  ville  gavne  den  danske  design-  og modescene  mere,  rent  innovativt  og  konkurrencemæssigt,  hvis  virksomhederne  i stedet  for  bloggerne  valgte  at  samarbejde  med  up-coming  designere,  som  har  en uddannelse inden for feltet, og som kan et håndværk. Her må vi nok atter engang kigge  på  finanserne  og  bundlinjerne  for  at  finde  svaret,  for  en  flok  velklædte  og velbetalte 'naboens døtre' har indtaget modescenen, og det ser ikke umiddelbart ud til, at de har tænkt sig at træde ned fra den inden for nærmeste fremtid.

## Litteraturliste

Friislund, M. (7. oktober 2012). PR-bureauer fordobler bundlinjen. Hentet 6. november 2015 fra Berlingske Tidende:

http://www.business.dk/brancheanalyser/pr-bureauer-fordobler-bundlinjen Jedlin, S. (2016). Bloggers Replacing Celebrities in the Front Row. Hentet 21-

november 2016 fra

https://fashionindustrybroadcast.com/2016/03/01/bloggers-replacingcelebrities-in-the-front-row/

Mørch, T. Y. (7. august 2010). Modebloggere er rykket på første række. Hentet 5. maj 2014 fra Berlingske Tidende: http://www.b.dk/mode/modebloggere-errykket-paa-foerste-raekke#1

Rocamora, A. (2011). Personal Fashion Blogs: Screens and Mirrors in Digital Selfportraits. Fashion Theory, 15 (4), 408.

Sørensen, A. S. (2008). Den intime blog: Autencitet, affekt og etik. Hentet 6. november 2015 fra Academia.edu:

https://www.academia.edu/5870007/Den\_intime\_blog\_autenticitet\_effekt\_o g\_etik\_2008

Sørensen, A. S. (2006). Om livet i al almindelighed - den personlige blog mellem det private og det offentlige. Hentet 6. november 2015 fra High Tension Aesthetics:

http://www.academia.edu/5870128/Om\_livet\_i\_al\_almindelighed\_den\_perso nlige\_blog\_mellem\_det\_private\_og\_det\_offentlige\_2006